**ערך החברות | סוגים של חברויות (45 דק')**

שם הפעולה הקודמת- פעולת חשיפה לפרויקט "משנים סטטוס"

שם הפעולה הבאה- מהי חברות?

**מטרות**

1. החניכיםות יחשבו על מעגלי החברות והקבוצות השונות שאליהן הם משתייכיםות
2. החניכים יכירו בחשיבות של מעגלי החברות וכיצד הם משפיעים על חייהם. ויחשבו איזה מהחברים שלהם נמצאים באיזה מעגל? או אולי בכמה מעגלים
3. החניכים מתחילים לדון בערך החברות.

**מהלך**

1. **מה נשמע? (5-10 דק')-** כל חניך בתורו מספר בקצרה על היום שהיה לו בבית הספר. ועונה על השאלה הבאה: מאיפה אני מכיר את החברים שלי? (מהבית נוער, מבית הספר, מהשכונה, מהמשפחה, מחוגים…)
2. **תחרות המעגלים (10 דק')** כל חניךה מקבל.ת דף וכלי כתיבה. יש לו.ה זמן מוקצב של 5 דקות לכתוב כמה שיותר מעגלי שייכות שהוא/היא נמצאים בהם. מי שכתב הכי הרבה מעגלים זוכה בטופי. *דגש: הרעיון שהם יחשבו על* ***מעגלי*** *השייכות שלהם, ולא יתחרו למי יש יותר חברים, כדי שאף חניך לא יפגע. על המדריך להדגיש שכמות מעגלים לא מעידה על כמות החברים.* בסוף התחרות החניכים ישתפו על המעגלים שכתבו.
3. **מכירה פומבית! מה חשוב שיהיה בחבר.ה? (15 דק')** - מסדרים שולחן ושלט של "מכירה פומבית" כך שהחניכים יכנסו לאווירת הפעולה! במכירה הפומבית המדריךה "ת.ימכור" מרכיבים בחברות **(נספח א)**. מחלקים את הקבוצה ל2 קבוצות ובכל פעם המדריךה מציע.ה מרכיב חברות.

הקבוצה מתחרה על המרכיבים החשובים לה ביותר. אפשר לבקש מהם לנמק (לאחר מכן גם ניתן לבקש מהם להגיד .

1. **דיון (5 דק')-**

* מה היה במתודה?
* שתפו מה הערכים שהכי חשובים לכם בקבוצה
* היו ויכוחים ביניכם? על מה בוודאות הסכמתם?
* מה קובע לדעתכם מה זה חבר.ה טוב.ה?
* איזה תכונה מבין התכונות מהמכירה הכי חשובה לך שתהיה בחבר.ה שלך?
* יש תכונות שלא היו ואתם חושבים שצריך להוסיף?
* איזה סוגים של חברויות יש לנו? (מכל מיני מעגלי שייכות שכתבו במתודה הקודמת)

1. **סיכום (5 דק') -** איך היה? עם מה אני יוצא.ת? ממה הכי נהנתי?

המדריךה ת.יסכם ות.יגיד שיש כל מיני סוגים של חברויות ולא כל חבר מספק צורך זהה. יש חברים שאיתם אני אוהבת לשחק, יש חברים שאיתם אני אוהבת לדבר, יש חברים שרק אותם אני משתפת בדברים שמאוד אישיים לי, יש לי בני משפחה שהם חברים שלי, יש חברים שאני רק מתכתבת איתם, יש חברים ותיקים מאוד שחולקים המון חוויות משותפות ולכן הם חשובים לנו וכו'. כל חבר מגיע ממעגל שייכות אחר וכך יוצא שיש לי כמה וכמה חברים ממקומות שונים ומתקופות שונות. מעגלי שייכות הם מקומות ואנשים שיש לי מכנה משותף איתם. כל אחד נמצא בכמה מעגלי שייכות/ חברות. חלקם בלי בחירה (משפחה, שכונה, בית ספר) וחלקם עם בחירה (בית נוער, חוגים, תנועת נוער).

1. **פינה אישית (5 דק')-** חניךה מביא/ה נושא מעולם התוכן שלו/ה ומעביר/ה פרזנטציה לקבוצה (אפשר גם להנחות דיון בקבוצה) במשך 5 דק'. לאחר סבב ראשון של הקבוצה, אפשר לתת נושא לפינה אישית- סוגיות חברתיות, אקטואליה, מוזיקה, וכו'

**עזרים**

* דפים
* כלי כתיבה
* טופי/ פרס אחר למתודה הראשונה
* שלט "מכירה פומבית"
* פתקים של מרכיבי החברות

**נספח א'- מרכיבי חברות**

**אכפתיות**

**חוש הומור**

**יופי**

**נדיבות**

**חסכנות**

**מגניבות**

**מקובל/ת חברתית**

**הרבה עוקבים בטיקטוק**

**חוכמה**

**חריצות**

**רגישות**

**סובלנות**

**רוגע**

**עצבנות**

**שקט**

**ביישנות**

**קרוב.ת משפחה**

**בעל.ת תחומי עניין משותפים**

**שמחת חיים**

**נחמדות**

**חוש טעם**

**טוב.ה בלימודים**

**בעל.ת כסף**